મુંબઈ, 21 જૂન : કલર્સના જાણીતા ડાન્સ રિયલિટી શો ઝલક દિખલા જાના આ વર્ષના હોસ્ટ અને ગત વિજેતા દૃષ્ટિ ધામીએ શો છોડી દીધો છે. પોતાના ફૅન્સે આ સમાચાર આપતાં દૃષ્ટિએ ટ્વીટ કર્યું છે કે તેમની ઝલક દિખલા જાની સફર અહીં પૂર્ણ થાય છે, પરંતુ દૃષ્ટિએ શો છોડતાં જ સોશિયલ મીડિયા ઉપર ઝલક દિખલા જા અને કલર્સ ચૅનલ અંગે ઘણા ટ્વીટ કરાઈ રહ્યાં છે. દર્શકો બહુ નારાજ છે કે દૃષ્ટિને કઈ રીતે શોમાંથી હાંકી શકાય કે જ્યારે તેઓ બહુ જ સારૂં પરફૉર્મ કરી રહ્યા હતાં. દર્શકોનું કહેવું છે કે દૃષ્ટિ વગર ઝલક દિખલા જા 7 બોરિંગ થઈ જશે.